સગા સાળાની ધારીયાના ઝાટકે ગળુ કાપીને હત્યા કરી નાંખનાર બનેવી દ્વારા સસરાએ સાચવવા આપેલા ૯ લાખ પૈકી બે લાખ વપરાઈ જતાં તેમજ બાકીના પૈસા આપવા ના પડે તે માટે સાળાની હત્યાનો પ્લાન બનાવ્યો હતો અને હત્યા કરવા માટે ખાસ ધારીયું પણ બનાવડાવ્યું હતુ. પોલીસે ત્રણ દિવસના રીમાન્ડ મેળવીને કરેલી પુછપરછમાં દોઢ લાખ રૂપિયાનું તો તે બુલેટ લાવ્યો હતો. બાકીના પૈસા વપરાઈ ગયા હતા. સસરા દ્વારા પૈસાની માંગણી કરાશે તો શું જવાબ આપીશ તે મુંઝવણમાં તેણે સાળાને જ પતાવી દેવાનું નક્કી કરીને સાળો અનિકેત પાંચ લાખ રૂપિયા લઈને સામરખા ચોકડીએથી ગૂમ થયો હોવાની બનાવટી સ્ટોરી ઉભી કરી હતી.